**HOTĂRÂRE**

**privind aplicarea unor corecţii financiare în cadrul Programului operaţional sectorial "Dezvoltarea resurselor umane" (POSDRU) 2007-2013 și efectuarea unor operațiuni de regularizare financiară**

Având în vedere:

- Scrisoarea Comisiei Europene nr. Ares (2016)1023818/29.02.2016 privind întreruperea termenului de plată a Aplicaţiei de plată nr.44;

- Raportul Autorității de Certificare și Plată nr.657.171/22.12.2015 privind verificările suplimentare aferente cheltuielilor incluse în Aplicația de Plată nr. 43 pentru Programul Operaţional Sectorial „Dezvoltarea resurselor umane” 2007-2013,

- Raportul Autorității de Audit nr.61.099/AP/13.05.2016 de audit de operațiuni aferent cheltuielilor declarate Comisiei Europene în anul 2015 prin Aplicațiile de plată nr. 40, 41 si 44;

- Raportul Autorității de Audit nr.61.310/AP/15.06.2016 de audit de operațiuni aferent cheluielilor declarate Comisiei Europene în anul 2015 prin Aplicațiile de plată nr. 42 și 43,

- Raportul Autorității de Audit nr.61.997/28.10.2015 de audit de operațiuni aferent cheluielilor declarate Comisiei Europene în anul 2015 prin Aplicația de plată nr.40,

- Scrisoarea Comisiei Europene - DG Employment nr. Ares(2016) 2830313/17.06.2016 privind ridicarea întreruperii termenului de plată a Aplicației de plată nr. 44 şi reluarea prelucrării Aplicațiilor de plată în baza procedurilor standard,

- Comunicarea Comisiei Europene transmisă prin poștă electronică în data de 28.06.2016 privind măsurile care trebuie luate cu ocazia declarării unor noi cheltuieli la Comisia Europeană;

în temeiul art. 108 din Constituţia României, republicată, şi al art. 571 alin. (1), (5) și (6) din Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr. 142/2012, cu modificările şi completările ulterioare,

Guvernul României adoptă prezenta hotărâre.

**ART. 1** Se aprobă metodologia privind modul de calcul al sumelor pentru care se aplică deducerea procentuală definitivă din Aplicația de plată nr. 43, aferentă cheltuielilor, altele decât cele de personal, realizate în cadrul proiectelor care au fost selectate prin apelurile de proiecte de la 1 la 114 inclusiv, finanțate din POSDRU, prevăzută în anexa nr. 1 care face parte integrantă din prezenta hotărâre.

**ART. 2** Se aprobă metodologia privind modul de calcul al sumelor pentru care se aplică deducerea procentuală definitivă din aplicaţiile de plată care se transmit Comisiei Europene pentru perioada de programare 2007 – 2013, ulterior intrării în vigoare a prezentei hotărâri, aferente cheltuielilor, altele decât cele de personal, realizate în cadrul proiectelor care au fost selectate prin apelurile de proiecte de la apelul 1 la apelul 114 inclusiv, din cadrul Programului Operaţional Sectorial "Dezvoltarea Resurselor Umane" (POSDRU), prevăzută în anexa nr. 2 care face parte integrantă din prezenta hotărâre.

**ART. 3** Se aprobă aplicarea procentului de 18,28% utilizat pentru stabilirea sumelor pentru care se aplică deducerea procentuală definitivă, care se calculează conform metodologiei prevăzute la art. 1 si la art 2.

**ART. 4** Se aprobă metodologia privind modul de calcul al sumelor pentru care se aplică deducerea procentuală definitivă din Aplicația de plată nr. 44 aferente cheltuielilor realizate în cadrul proiectelor care au fost selectate prin apelurile de proiecte începând cu 115, prevăzută în anexa nr. 3 care face parte integrantă din prezenta hotărâre.

**ART. 5** Se aprobă aplicarea procentului de 2,95% utilizat pentru stabilirea sumelor pentru care se aplică deducerea procentuală definitivă, aferentă cheltuielilor din Aplicația de plată nr. 44, calculată conform metodologiei prevăzute la art. 4.

**ART. 6** Se autorizează efectuarea de către Autoritatea de certificare și plată a operațiunii de regularizare financiară a sumelor din Aplicaţiile de plată nr. 43 şi 44 rezultate din aplicarea măsurii prevăzută la art. 3 şi 4 din Hotărârea Guvernului nr. 1001/2015 privind aplicarea corecțiilor financiare solicitate de Comisia Europeană în cadrul POSDRU 2007 – 2013.

**ART.7** Prevederile art. 3 din Hotărârea Guvernului nr.1001/2015 privind aplicarea corecțiilor financiare solicitate de Comisia Europeană în cadrul POSDRU 2007 – 2013 nu se aplică pentru Aplicațiile de plată aferente proiectelor selectate prin apelurile de proiecte începând cu 115, transmise Comisiei Europene după Aplicația de plată nr. 44.

**ART. 8** Se aprobă modificarea procentului de decertificare definitivă prevăzutla art.7 din Hotărârea Guvernului nr. 652/2015 privind aplicarea corecțiilor financiare în cadrul POSDRU 2007 – 2013, de la 6,15% la 5,17%, utilizat pentru stabilirea sumelor pentru care se aplică decertificarea definitivă din Aplicația de plată nr. 39 aferente cheltuielilor realizate în cadrul proiectelor care au fost selectate prin apelurile de proiecte începând cu 115.

**ART. 9** Se autorizează efectuarea de către Autoritatea de certificare și plată a operațiunii de regularizare financiară a sumelor din Aplicația de plată nr. 39, rezultate din aplicarea măsurii prevăzută la art. 7 din Hotărârea Guvernului nr. 652/2015 privind aplicarea corecțiilor financiare în cadrul POSDRU 2007 – 2013, în condițiile prevăzute la art. 8.

**ART. 10** Aplicarea prevederilor art. 571 din Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr. 142/2012, cu modificările şi completările ulterioare, include obligaţia Autorităţii de management pentru POSDRU de a aplica prevederile legale în vigoare privind constatarea, recuperarea creanţelor bugetare şi stabilirea debitorilor.

PRIM-MINISTRU
DACIAN JULIEN CIOLOȘ